Source: https://www.rup.ee/pluss/index.php?option=com_k2&view=item&id=46097:uldkoosoleku-teates-sisalduv-teave&tmpl=component&print=1
Timestamp: 2019-10-14 17:01:14+00:00

Document:
Üldkoosoleku teates sisalduv teave - Pluss
Üldkoosoleku teates sisalduv teave
https://www.riigikohus.ee/et/lahendid?asjaNr=2-16-8010/36
Riigikohtu 29.11.2017 lahend nr 2-16-8010/36
ÄS § 172.1
Hageja I ja hageja II esitasid maakohtule hagi tuvastamaks kostja üldkoosolekul vastu võetud nõukogu liikmete valimise otsuse tühisuse, mille kohus rahuldas. Kostja esitas apellatsioonkaebuse, mille ringkonnakohus jättis rahuldamata. Kostja pöördus kassatsioonkaebusega Riigikohtusse.
1. Tulenevalt äriseadustiku (edaspidi ÄS) § 294 lõike 4 punktist 9 peab üldkoosoleku teates sisalduma teave aktsionäride esitatud eelnõudega tutvumise asukoha kohta. Olukorras, kus teates sisaldub üleskutse võtta üldkoosolekuga seotud küsimustes ühendust juhatuse liikmega ning lisatud on juhatuse liikme nimi koos telefoninumbriga, ei ole teave piisav lugemaks aktsionäride esitatud eelnõu kättesaadavaks tegemise nõue täidetuks.
2. Üldkoosoleku tühisust ei too kaasa aktsionäride koostatud eelnõu kättesaadavaks tegemine üksnes juhul, kui tegemist on aktsionäride poolt kokku kutsutud koosolekuga.
3. Olukorras, kus kokkukutsumise korra rikkumine selgub alles koosolekul, ei ole hea usu põhimõttest tulenevalt nõutav, et aktsionär koosolekult lahkuks, vaid piisab otsuse tegemisele vastu vaidlemisest tõlgendades ÄS-i § 172.1.
4. E-kirjaga tekib majandus- ja kutsetegevuses tegutseval isikul üldjuhul mõistlik võimalus tutvuda teabega hiljemalt järgmisel päeval, pärast e-kirja saabumist saaja või tema valitud teenusepakkuja serverisse. Kui e-kirja saabumisele järgnev päev langeb nädalavahetusele, saab tsiviilseadustiku üldosa seaduse § 69 lõike 2 järgi eeldada, et majandus- ja kutsetegevuses tegutseval isikul tekib mõistlik võimalus kirjaga tutvuda järgmisel tööpäeval.
Riigikohus jättis kassatsioonkaebuse rahuldamata ja ringkonnakohtu otsuse muutmata.

References: § 172
 kohus 
 § 294
 § 172
 § 69

Riigikohus